Die Draadvin-goudvissie (Nemanthias carberryi) is 'n vis wat voorkom in die Indiese-Pasifiese area, Madagaskar, Comore-eilande, Seychelle, Maldives en aan die ooskus van Afrika vanaf die Golf van Aden tot by die Aliwal-bank. In Engels staan die vis bekend as die Threadfin goldie. Die wyfie lyk anders as die mannetjie. Die mannetjie se lyf en kop is oranjekleurig terwyl die bokant van die kop en rug rooier is. Die dorsale vin is rooi terwyl slegs die onderste gedeelte van die dorsale vin geel is aan die agter kant. Die stertvin se onderste lob is besonder lank en die bekken vin het ook 'n lang draad, verby die anale vin. Die wyfies is net oranje-rooi en die stertvin lobbe is ewe lank. Die vis word tot 8 cm lank. Die vis kom in skole voor oor koraalriwwe in water wat tussen 10 – 30 m diep is. Die vis oorleef in akwariums saam met ander Draadvin-goudvissies. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004.